Գյումրիում Շիրակի մարզի «Զբաղվածության պետական ծառայություն» գործակալության նախաձեռնությամբ կազմակերպվել էր տոնավաճառ, որի նպատակն էր գովազդել սեփական գործունեությունն ու աշխատատեղեր առաջարկել մարդկանց: Հիմնականում առաջարկվում էին արհեստավորների համար նախատեսված աշխատատեղեր, և հանկարծ պարզվեց, որ Գյումրիում արհեստավորներ գրեթե չեն մնացել: Շատերը մեկնել են այլ երկրներ և մասնավորաբար Թուրքիա` իրենց հմտություններն այնտեղ ներկայացնելու և բարձր վարձատրվելու համար: